પાટણ શહેરના બસ સ્ટેન્ડ, બગવાડા દરવાજા, હીંળાચાચર ચોક, ત્રણ દરવાજા,  રેલ્વે ગરનાળા, રેલ્વે ફાટક સહિતના વિસ્તારોમાં છેલ્લા ઘણા સમયથી ઢોરોનો ત્રાસ અતિશય વધી જતા અને માર્ગો પર અડીંગો જમાવતા રાહદારીઓ તેમજ વાહન ચાલકોને ભારે હાલાકીનો સામનો કરવો પડી રહ્યો છે તો રોડ પર આમથી તેમ રખડતા ઢોરોના પગલે ટ્રાફીકની સમસ્યાનો પ્રશ્ન પેચીદો બનવા પામ્યો છે તો કેટલીકવાર રખડતા ઢોરોને પગલે શહેરીજનોને ગંભીર ઈજાઓ પણ પહોંચવા પામી છે ત્યારે આ બાબતે ઢોરોને ડબ્બે કરવાની કામગીરી શરૂ કરવામાં આવે તેવી રજૂઆતના પગલે પાલિકા તંત્ર દ્વારા થોડા દિવસ પુરતી કામગીરી શરૂ કરાઈ હતી અને ઢોરોને ડબ્બે કરવામાં આવ્યા હતા જે કામગીરી થોડા દિવસ કાર્યરત કરી બંધ કરી દેવામાં આવતા શહેરમાં ફરી ઢોરોનો ત્રાસ અતિશય વધી જવા પામ્યો છે તો બીજી તરફ નગરપાલિકામાં ઢોરોને ડબ્બે કરવાની કામગીરી માટે કર્મચારીઓની પણ અછત રહેવાના પગલે ઢોર પકડવાની કામગીરી થઈ શકતી ન હોઈ ઢોરોને પકડવાનું ઠેકા પધ્ધતિથી આપવાનું તાજેતરમાં મળેલ સામાન્ય બેઠકમાં યાદીની વંચાણમાં લેવામાં આવ્યું હતું ત્યારે આ બાબતે વિરોધ પક્ષે વાંધો ઉઠાવી જણાવ્યું હતું કે નગરપાલિકાની ચૂંટણી સમયે કોંગ્રેસ દ્વારા કેટલાક મુદ્દાઓ જાહેર કરવામાં આવ્યા હતા.